***My Week with Marilyn*** er en britisk dramafilm fra 2011, regissert av Simon Curtis.

Filmen handler om Marilyn Monroe, da hun spilte inn filmen *Prinsen og korpiken* (1957) i England sammen med Laurence Olivier. Filmen fokuserer på den uken Monroe skal ha blitt eskortert rundt i England av Colin Clark, etter at hennes ektemann Arthur Miller forlot landet. Filmen er basert på to bøker av Clark om sitt møte med Monroe.

Rollen som Monroe spilles av Michelle Williams, Kenneth Branagh spiller Olivier, mens andre roller er besatt av Eddie Redmayne, Emma Watson, Judi Dench, og Dougray Scott.

Filmen ble nominert til Golden Globe for beste film (komedie eller musikal).

Handlingsreferat
----------------

Etter at han ble uteksaminert fra et universitet i 1956, reiser Colin Clark til London i håp om å få jobb som filmskaper ved Laurence Olivier sin neste produksjon. Produksjonsleder Hugh Perceval sier at det ikke finnes noen ledige jobber der. Men Colin bestemmer seg for å vente på Olivier, som han en gang møtte på fest. Olivier og hans kone, Vivien Leigh, dukker opp, og Colin får jobb på deres kommende film The Prince and the Showgirl - med Marilyn Monroe i hovedrollen.

Colins første arbeidsoppgave går ut på å finne et passende hus for Marilyn og ektemannen Arthur Miller, den berømte dramatikeren, å bo på i England. Men journalister oppdager huset. Men Colin avslører at han også har et annet hus for sikkerhets skyld, noe som imponerer Olivier og Marilyns publisist, Arthur P. Jacobs. Paparazzi oppdager Marilyns ankomst til Heathrow, og de samles i nærheten av flyet når det lander. Marilyn tar Arthur, hennes forretningspartner, Milton H. Greene, og hennes trener, Paula Strasberg, med seg. Olivier blir frustrert når Marilyn er sent ute til innspillingen. De andre ansatte og de andre skuespillerne, inkludert Sybil Thorndike, har ærefrykt for Marilyn.

Colin møter Lucy, en assistent som han tiltrekkes av, og de begynner å gå på stevnemøter. Marilyn begynner å ankomme senere og senere til filmingen, og glemmer ofte replikkene sine - noe som frustrerer Olivier. Sybil roser imidlertid Marilyn, og forsvarer henne når Olivier ønsker at Marilyn skal be om unnskyldning for å ha forsinket innspillingen. Marilyn sliter med å forstå karakteren sin, og forlater settet når Olivier fornærmer henne. Arthur vender senere tilbake til USA. Marilyn møter ikke opp på settet etter Arthurs avgang.

Lucy merker Colins voksende forelskelse i Marilyn og avbryter forholdet deres. Colin og Marilyn tilbringer dagen sammen og får en omvisning i biblioteket på Windsor Castle. Colin viser også Marilyn rundt på Eton College. Marilyn kysser Colin, og oppdaget av Roger Smith, Marilyns livvakt. Senere forteller Marilyn til Colin at Arthur har kommet tilbake, og at hun ønsker å være sammen med ektemannen sin, så hun og Colin burde glemme alt som har skjedd mellom dem. Hun kommer senere tilbake til settet for å gjennomføre resten av filmen. Olivier roser Marilyn, men avslører at hun har drept hans ønske om å regissere igjen.

Rolleinnehavere
---------------

* Michelle Williams som Marilyn Monroe
* Kenneth Branagh som sir Laurence Olivier
* Eddie Redmayne som Colin Clark
* Emma Watson som Lucy
* Dougray Scott som Arthur Miller
* Dominic Cooper som Milton H. Greene
* Julia Ormond som Vivien Leigh
* Judi Dench som dame Sybil Thorndike
* Derek Jacobi som sir Owen Morshead
* Zoë Wanamaker som Paula Strasberg
* Philip Jackson som Roger Smith
* Richard Clifford som Richard Wattis

Referanser
----------

1. ↑  Kaufman, Amy (24. november 2011). «Movie Projector: 'Breaking Dawn' to devour three new family films». *Los Angeles Times*.
2. ↑  «My Week with Marilyn (2011)». Box Office Mojo.

Eksterne lenker
---------------

* Offisielt nettsted Rediger på Wikidata

* (en) My Week with Marilyn – kategori av bilder, video eller lyd på Commons Rediger på Wikidata
* (en) *My Week with Marilyn* på Internet Movie Database Rediger på Wikidata

* (sv) *My Week with Marilyn* i Svensk Filmdatabas Rediger på Wikidata

* (da) *My Week with Marilyn* i Danmark Nationale Filminstitut Rediger på Wikidata

* (en) *My Week with Marilyn* på AllMovie Rediger på Wikidata

* (fr) *My Week with Marilyn* på Allociné Rediger på Wikidata

* (nl) *My Week with Marilyn* på MovieMeter Rediger på Wikidata

* (en) *My Week with Marilyn* på American Film Institute Rediger på Wikidata

* (en) *My Week with Marilyn* på Rotten Tomatoes Rediger på Wikidata

* (en) *My Week with Marilyn* på Metacritic Rediger på Wikidata

* (en) *My Week with Marilyn* på Box Office Mojo Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |